Löwenruh' park

Löwenruh' park on park Tallinnas Kristiine linnaosas; Mustamäe tee ja Linnu tee ristumiskohas asuv ala. Põhipargi (5,9 hektarit) ja seda ümbritseva ala pindala on kokku umbes 9 hektarit.

 Ajalugu 
17. sajandil rajati sellele alale Evert Staalborni suvemõis.

18. sajandi keskel ehitati üles Löwenruh' suvemõis. Tolle aja Kristiinentali suvemõisatest oli ta üks suuremaid. Mõisa omanikuks oli Eestimaa kuberner aastatel 1728–1736 Friedrich von Löwen, kelle nime järgi on pandud mõisale nimetus Löwenruh (tõlgituna "lõvirahu").

1798. aastal avati Löwenruh' suvemõisas lõbustus- ja kümblusasutus. Tegutses restoran, kondiitriäri, tantsusaal, keeglirada, lasketiir ja ravikümblusasutus. Linnu tee ääres oli allikas, mis sisaldas rauda, väävlit ja muid kasulikke aineid.Löwenruh’ suvemõisas sai lustida, tervist parandada ja kala mekkida. 

19. sajandi algul asus suvemõisas Friedrich Noltkele kuulunud ettevõte, kus valmistati äädikat, šokolaadi ja värve.  Kadrioru puhkepiirkonna populaarsuse suurenemise tõttu hakkas Lilleküla tähtsus supelasutusena vähenema.

19. sajandi keskel ehitati park põhjalikult ümber ja praeguse Räägu tänava poolsesse külge (praeguse Kullo asukohas) rajati 19 suurt kalatiiki. 1886. aastal toimus suvemõisas tulekahju, hävisid mõisahoone ja mitmed abihooned. 

1930. aastatel tegutses Anna Grafi kalakasvatusmajand. 1936. aastal ostis selle majandi AS Kopli Kinnisvarad, kes tahtis sinna rajada üle-eestilise tähtsusega aianduskoolituskeskuse.
Pärast Teist maailmasõda asus endise Löwenruh’ suvemõisa territooriumil Eestimaa Kommunistliku Partei põllumajanduslik abimajand. Juurviljaaedade kõrval oli seal ka kalakasvandus (kasvatati forelli ja karpkalu). Abimajand kaotati 1948. aastal ning kalakasvandus 1957. aastal. 

1960. aastatel tegutses seal puukool, mis varustas linna elanikke viljapuu- ja marjapõõsaistikutega, samuti kiviktaimlataimede, lillesibulate ja lilletaimedega.

1976 ehitati pargi kirdeservale Pioneeride ja Koolinoorte Palee (arh. Vivian Lukk; praegune Tallinna Huvikeskus Kullo).

1993. aastal võeti Löwenruh' park looduskaitse alla.Tallinna kaitsealuste parkide välispiiride kirjeldused. Vabariigi Valitsuse 6. mai 2004. a korraldus nr 342-k

Loodus
Park on rajatud heinamaale.

Taimestik
Pargis oli 2003. aastal 570 üksikpuud. Valitsevad liigid on sanglepp (29%) ja harilik vaher (25%). Vanade ja suurte põlispuude – hobukastanite, remmelgate, saarte ja sangleppade – tüve ümbermõõt on üle 1 m. Kõige haruldasemad puud on punane tamm ja Margarita enelas ning kultivaridest harilik elupuu, hõberemmelgas ja rabe remmelgas.Tallinn : entsüklopeedia. 1., A-M / (peatoimetaja Jaan Tamm ; märksõnastiku koostaja Robert Nerman ; eessõna: Hardo Aasmäe). Tallinn : Eesti Entsüklopeediakirjastus, 2004, lk 316–317

Veekogu
Löwenruh' pargi tiigid on allikalise toitumisega, vesi pärineb mere- ja glatsiofluviaalsetest kruusliivadest. Tiikide eesvooluks on Kopli lahte suubuv Mustjõgi. Vanasti suubus allikate vesi Löwenruh' forellitiikidesse, praegusajal kanalisatsiooni. Löwenruh' pargi tiigi vee kloriidisisaldus oli väiksem kui Parditiigis (Parditiigi park), võrreldes Lepasalu allikaveega (Lepistiku park) aga kaks korda suurem.Kink, Hella; Hääl, Maire-Liis. Linna allikad Tallinnas. // Eesti Loodus, 2006/2

Linnustik
Pärast korrastustöid (enamiku võsa ja põõsaste maha raiumist) muutunud väga läbipaistvaks ja lindudele vähem atraktiivseks. Väiksusele alale vaatamata pakkus pesitsusvõimalusi mitmetele maas ja põõsastel pesitsejatele, kellest võiks välja tuua soo-roolinnu (Acrocephalus palustris), keda peetakse parimaks linnuhäälte matkijaks.Tallinna Linnuklubi. Tallinna rohealade linnustik 2006. 

 Tänapäev 
Praegu on pargis säilinud kivisild, lõviskulptuur (pargi ees kahel pool silda paiknesid kaks 19. sajandi keskpaigas Saksamaalt ostetud lõviskulptuuri, millest üks on kadunud), jääkelder ja tallihoone.Mustamäe 59 (Löwenruh)
Pargis asub 14 vaatluspunktiga õpperada, mis tutvustab loodust ja ajalugu. Sissepääsu juures on skulptor Tauno Kangro restaureeritud lõvikuju. 

2004. aastal puhastati ja süvendati tiiki põhjalikult.Löwenruh park (tallinn.ee)Löwenruh? pargi tiigist võetakse välja mitusada autokoormat rämpsu

4. septembril 2008 avati pargis keskaegset kindlust meenutav kogupere mänguväljak. Löwenruh parki kerkis keskaegset kindlust meenutav mänguväljak

Viited

Kirjandus
 Robert Nerman. Löwenruh' ohtrate veesilmade ja uhke lõvikujuga oaas keset linna Eesti Päevaleht, 13. märts 2003 
 Askur Alas Löwenruh’ pargi korrastamine peletab ööbikuid Eesti Päevaleht, 30. jaanuar 2004
 Lions-klubi viib Löwenruh' pargi lõvikuju tohterdada Eesti Päevaleht, 5. mai 2005
 Robert Nerman. Löwenruh’ suvemõisas sai lustida, tervist parandada ja kala mekkida Tallinna Postimees, 25. juuli 2008
 Robert Nerman. Löwenruh’ pargis käis läbi sajandite vilgas tegevus Tallinna Postimees, 7. november 2008
 Kristiine linnaosas paiknevad pargid Kristiine Leht, 21. november 2008
 Tegusad Eesti Noored koristasid Tallinnas Löwenruh' parki Tallinna Postimees, 3. mai 2009
 Hõrnaste riik ja mäerõigaste väljad. Päevaleht, 7. juuni 1939, nr. 152, lk. 6

Välislingid

Kaardid
 Christinenthäler Wiesen, Springthal. Die Höfchen Dunten, Löwenruh, Marienthal, Blankenthal und Wittenhof. Dateering: 1880–1882

Kategooria:Tallinna pargid
Kategooria:Kristiine linnaosa